Document ID: /roh_data/filtered/fineweb-2-filterrobots_roh.jsonl.gz/42889

Schnaus
Schnaus sesanfla da vart seniastra dil Rein anteriur el vest da Glion. Il territori tonscha da 700 m s.m. tochen sin l'Alp da Schnaus sin 1'700 m s.m. e vinavon tochen sil Crest da Tiarms sin 2'412 m s.m. Ina gronda part dil territori da Schnaus ei muntognas. Schnaus ei renomau per igl excellent restaurant Stiva Veglia ch'ins enconuscha lunsch entuorn. Plinavon ei la baselgia reformada in baghetg che stat sut protecziun da monuments. Mo era il luvratori historic Mulin dils fargliuns Giger ei d'impurtonza historica. Cheu vegn demonstrau ch'ils da Schnaus eran gia avon 120 onns finas pials.